als_Latn dik_Latn sna_Latn
Lajmi që Cristiano Ronaldo dëshiron të largohet nga Real Madridi ka qenë si një bombë për merkaton, duke paralizuar transferime të ndryshme për klubet më të mëdha Europiane.
Teksa ekipe si Manchester United dhe Paris Saint-Germain formulojnë planet e tyre, gjigantët e kontinentit duken nervoz herë pas here, duke qëndruar kështu në pritje për të parë se kush do të lansoje një ofertë zyrtare për yllin Portugez.
Alvaro Morata tek Manchester United është një mega transferim në progres dhe duket si i pashmangshëm, pavarësisht asaj se çfarë mund të ndodhë me të ardhmen e Cristiano Ronaldos.
Sidoqoftë, Madrilenët kanë një sërë talentësh që mund të mbulojnë hapsirat dhe të zëvendësojnë Cristiano Ronaldon në Real Madrid.
Transferimi i James Rodriguez është anuluar për momentin, praktikisht për PSG teksa klubi Parizien e kupton që nuk mund të përballoje nënshkrimin me të dy lojtarët: James Rodriguez dhe Cristiano Ronaldo, kjo për shkak të fair playt financiar.
Dhe në fund, është Kylian Mbappe. Është e vështirë që Real Madridi të shesë lojtarin më të mirë të skuadrës por nëse eventualisht diçka e tillë ndodh, klubi do të ketë të gjitha mjetet e nevojshme për të financuar blerjen e senzacionit Kylian Mbappe.
Dhe me Moratan drejt largimit, përveç Mbappes, Real Madridi ka nevojë për një tjetër sulmues, edhe pse kjo do të vendoset vetëm atëherë kur çështja Cristiano Ronaldo të ketë përfunduar.
als_Latn als_Latn als_Latn als_Latn als_Latn als_Latn als_Latn